  видеоысь скриншот Майя Бывальцева Удмуртиысь нюлэсъёсты тылпуослэсь утисьёс Комиысь тайгаын 19 нунал ӵоже ужаса доразы бертӥзы. Со сярысь элькунысьтымы инкуазь узырлыкъёсъя но инкуазез утёнъя министерстволэн пресс-службаез ивортӥз. «Удмуртлес» ужъюртысь 20 ӧнерчиос ньыль бадӟым тылпуосты оглом 3 сюрс гектар пала музъем вылысь кысӥзы но тыллы гуртэ пырыны ӧз сётэ. Комиысь нюлэсъёсы музъем вылтӥ секыт техникаен пырыны уг луы, Тылпу кысӥсьёсты секыт интые вертолётысь кушто. Соос киын нуллон тӥрлыкен гинэ ужало – ранцевой огнетушителен но мотопомпаосын. Али команда шутэтске но кужымзэ люка. Табере мукет улсовылэ выль ёзэт дасяське. Тегъёс: Удмуртия тылпу нюлэс  